Kameel – Gaan sit in jou kamer – Kameel se gebabbel
On Maart 16, 2020 By KameelIn Die Lewe
Vandag voel ek weer die bloed uit my dae as ma – in ‘n huis met ses en partykeer agt kinders – kook. Soos ek nou voel sal ek weer die brood, botter, grondboontjiebotter, stroop en marmite by die kombuisdeur uitsmyt. Ek wil weer die klomp onder my outoriteit hê en elkeen na sy eie kamer toe stuur. “As julle dan nie in vrede kan saamleef nie, gaan sit in jou eie spasie, en julle praat nie ‘n woord met mekaar tot môre nie.!!!” Ek wil die bedrempelde klomp sleepvoetend na hulle kamers toe sien loop, en die stilte wat volg diep indrink. Liewe land wanneer word die spulletjie groot dat hulle nie so aanmekaar op mekaar se tone trap nie? Met agt kinders, agt skoonkinders en agtien kleinkinders moet ek seker verwag dat daar nou en dan ‘n bom gaan ontplof…. maar ek soek VREDE!!! Dis moeilik om nie die selfoon te gryp en ‘n paar koppe te was nie… maar ek het my beurt gehad toe hulle nog onder my vlerke was. Haal ‘n paar keer diep asem. So ja 😊
22 gedagtes oor “Kameel – Gaan sit in jou kamer”
Aijaai, ek voel jou pyn. Gelukkig kan jy jou foon afsit, hulle drama ignoreer en vrede om jou hê…
Maart 16, 2020 om 12:48 nm	 Antwoord
Dis hulle fyngevoeligheid wat my moeg maak. Liewe land my ousus het eendag voor mense hier op die voëlnes se dek reguit vir my gesê ek was en is net sleg. (Sy het my ouma se direkte sê.) Ek het net gelag… wat help kwaad word. Dis wat sy haar lewe lank nog van my dink. Dis haar opinie… ek gaan nie my vrede daardeur laat steel nie. Dis klein goedjies wat die klomp kinders ontstel. Niks om oor huistoe te skryf nie.
Maart 16, 2020 om 1:16 nm	 Antwoord
Tien uit tien vir jou dat jy jou nie aan haar steur nie. Sy moenie laat ek my wip en as sy haar oë uitvee het sy die Dameskring op haar ❣
Maart 16, 2020 om 2:32 nm
Laat jy my nou glimlag. 😊
Maart 16, 2020 om 2:38 nm
Niemand sê ons maat sleg nie. Vies ek my nou…
Maart 16, 2020 om 2:41 nm
Maart 16, 2020 om 4:26 nm
Sjoe Kameel jy is ń baie ryk vrou met al die kinders en kleinkinders, maar ek kan dink dit kan ñ miernes wees.
Maart 17, 2020 om 2:52 nm
Ons koker is vol ja 😊 Baie geseënd!! Ag daar sal seker maar altyd haakplekke wees waar soveel mense betrokke is. Oor algemeen gaan dit goed maar so wan en dan word iemand se tone raakgetrap. Blessings!!! ❤
Maart 17, 2020 om 4:05 nm
Gelukkig woon my drie in drie verskillende stede. Vakansies is te kort om tyd te maak vir ‘n bakleiery.
Maart 16, 2020 om 2:47 nm	 Antwoord
Dis miskien beter so. Ons het mos tussen die mielielande gebly en het seker so drie keer ‘n jaar my ouers en susters gesien. Ek was altyd verbaas dat daar onmin tussen my susters se kinders was. Vir wat??? Seker maar beter ek het nie tussen hulle gebly nie.
Maart 16, 2020 om 4:26 nm	 Antwoord
Ek dink dis maar ‘n ding in groot families, jong. My susters en broers het ook nooit heeltemal in vrede geleef nie. Gelukkig was ek ‘n laatlam en almal het my geïgnoreer. Ek het nooit juis ‘n verhouding met enige van hulle gebou nie en ook nooit met hulle baklei nie.
Maart 16, 2020 om 5:45 nm
Jy het al my simpatie, Kameel, AL my simpatie. Ek ken ook van daai sensitiwiteit!
Maart 16, 2020 om 3:29 nm	 Antwoord
Nee liewe die lewe is te kort om jouself te wip vir elke ding. Ons is almal mense, en natuurlik gaan die een of ander een iets doen of sê wat nie lekker is nie.
Maart 16, 2020 om 4:21 nm	 Antwoord
Aitoggie, so word die rolle omgeruil… Gaan sit rustig in jou kamer, liewe Kameel!
Maart 16, 2020 om 5:50 nm	 Antwoord
Stuur jy my kamer toe Frannie? 😊 Ag wat môre, oormôre is die Kaap weer Hollands tussen die klomp.
Maart 16, 2020 om 6:16 nm	 Antwoord
Ja-nee, die lewe is maar vol “opwinding” wat mens partyker ook maar met n knippie sout moet neem. Probleem is meestal dat jy meestal in die middel sit enalmal verwag jy moet elkeen ondersteun al is dit nie regtig reg nie. Daardie kamer toe stuur klink nogal n oplossing vir jouself. Gaan kamer toe en maak soetjies die deur styf toe en laat een dit net waag om in te kom. Mooi bly, en hope liefde vir jou.
Maart 17, 2020 om 9:11 vm	 Antwoord
Ja kamer toe met my!!! Dis net dat ek so graag wil hê dat almal mekaar sal ag… maar hulle persoonlikhede verskil so dat daar altyd een of ander krapplek is. As ma wil ek dan intree… maar weet hulle is grootgenoeg om hulle eie “battles” te veg. Dis nie lelike familietwiste nie, maar gevoelens wat seergemaak word. Mooi loop daar in die poskaart 😊
Maart 17, 2020 om 9:59 vm	 Antwoord
Ja en dan word daar by ma gekla oor die een wat nie wil saamspeel/werk nie. En ma sit in die middel. Dis hoekom dit beter is om tot tien te tel of dan maar kamer toe te gaan om oor die onderonsie te kom. Hou jouself veilig met al die gedoentes om jou.
Maart 17, 2020 om 11:09 nm
Sjoe, ek verstaan daai gevoel. Nie in my gesin nie, maar in my familie. En ek het nooit ‘n beheersituasie gehad nie, al was ek ousus …
Maart 19, 2020 om 12:20 nm	 Antwoord
Hulle baklei darem nie lelik en aanmekaar nie… net die nou en dan se tonetrap wat my laat wens hulle is weer onder my beheer sodat ek bietjie kan teregwys. My ousus het seker gemaak ons weet sy is ousus. Kan dink hoe dit met julle vier susters saam gegaan het. Vir my was die drie jongste meisiekinders – wat saam tieners was – erger as toe al ses kinders in die huis was.
Maart 19, 2020 om 12:58 nm	 Antwoord
Hi Kameel, as kinders mag ons nie baklei het nie. Sterkte, geniet dit wanneer daar vrede is.
Maart 19, 2020 om 1:54 nm
Terugklingel: Gooi-gooi so! – toortsie.com